სამანტა სტოსური

სამანტა ჯეინ სტოსური (; დ. 30 მარტი, 1984, ბრიზბენი, ავსტრალია) — ავსტრალიელი პროფესიონალი ჩოგბურთელი, მსოფლიოს ყოფილი მეოთხე ჩოგანი.

სტოსურს 1 დიდი სლემის ტურნირი აქვს მოგებული – 2011 წელს აშშ-ის ღია პირველობის ფინალში, მან სერენა უილიამსი ორ სეტში დაამარცხა და 1980 წლის შემდეგ გახდა პირველი ავსტრალიელი ქალი ჩოგბურთელი, ვინც დიდი სლემის ტურნირის მოგება მოახერხა ერთეულთა თანრიგში. აღსანიშნავია ასევე 2010 წლის საფრანგეთის ღია პირველობა, როდესაც სტოსურმა მეოთხე რაუნდში ჟუსტინ ენენი დაამარცხა და მას აღნიშნულ ტურნირზე 24 მატჩიანი მოგებათა სერია შეუწყვიტა. მეოთხედფინალში ავსტრალიელმა სერენა უილიამსს სძლია, თუმცა ფინალში იტალიელ ფრანჩესკა სკიავონესთან ორ სეტში დამარცხდა. ჯამში სტოსურს WTA-ის 9 ტურნირი აქვს ერთეულებში მოგებული.

წყვილებში ავსტრალიელს 3 დიდი სლემის ტურნირი აქვს მოგებული – ავსტალიის ღია პირველობა, აშშ-ის ღია პირველობა და საფრანგეთის ღია პირველობაSam Stosur tastes Australian Open doubles success again after 14 years https://www.theguardian.com/sport/2019/jan/25/sam-stosur-wins-australian-open-doubles-title. მან ასევე ორჯერ გაიმარჯვა წლის შემაჯამებელ ტურნირზე. ჯამში მან წყვილებში WTA-ის 25 ტურნირი მოიგო და 61 კვირის განმავლობაში იკავებდა წყვილთა რეიტინგში პირველ ადგილს. სტოსურმა ასევე 3 დიდი სლემის ტურნირი მოიგო შერეულ წყვილებში – 2 უიმბლდონი და 1 ავსტრალიის ღია პირველობა.

2007 წლის ზაფხულში, სამანტას ლაიმის დაავადების დიაგნოზი დაუსვეს, რასაც ტკიპის ნაკბენი იწვევს. მან 2008 წლის მაისამდე რამდენიმე მატჩი ჩაატარა და მრავალი ტურნირი გამოტოვა.

ადრეული წლები
სამანტა სტოსური დაიბადა ავსტრალიის ქალაქ ბრიზბენში ტონის და დაიანას ოჯახში. ჰყავს ორი ძმა – დომინიკი და დენიელი. იგი ბაბუის მხრიდან პოლონური წარმოშობისაა. როდესაც სამანტა 6 წლის იყო, სტოსურების სახლი და ბიზნესი წყალდიდობამ გაანადგურა და ოჯახი საცხოვრებლად ადელაიდაში გადავიდა. იქ მან ჩოგბურთის თამაში დაიწყო და 8 წლის ასაკში საშობაო საჩუქრად ჩოგანი მიიღო. 14 წლის ასაკში, სამანტამ დაიწყო სწავლა კუინზლენდის სპორტის აკადემიაში, ხოლო 16 წლის ასაკში 2001 წელს, შეუერთდა ჩოგბურთის პროგრამას ავსტრალიის სპორტის ინსტიტუტში.

სტატისტიკა და მიღწევები

დიდი სლემის ტურნირების ფინალები
ერთეულები: 2 (1–1)
შედეგიწელიტურნირისაფარიმეტოქეანგარიშიმარცხი2010საფრანგეთის ღია პირველობათიხა ფრანჩესკა სკიავონე4–6, 6–7(2–7)გამარჯვება2011აშშ-ის ღია პირველობა (1)ჰარდი სერენა უილიამსი6–2, 6–3

წყვილები: 7 (2–5)
შედეგიწელიტურნირისაფარიმეწყვილემეტოქეებიანგარიშიგამარჯვება2005აშშ-ის ღია პირველობა (1)ჰარდი ლიზა რეიმონდი  ელენა დემენტიევა   ფლავია პენეტა 6–2, 5–7, 6–3მარცხი2006ავსტრალიის ღია პირველობა ჰარდი ლიზა რეიმონდი იან ზი   ჟენგ ჯი 6–2, 6–7(7–9), 3–6გამარჯვება2006საფრანგეთის ღია პირველობა (1)თიხა ლიზა რეიმონდი დანიელა ჰანტუხოვა   აი სუგიამა 6–3, 6–2მარცხი2008უიმბლდონი ბალახი ლიზა რეიმონდი სერენა უილიამსი   ვინუს უილიამსი 2–6, 2–6მარცხი2008აშშ-ის ღია პირველობაჰარდი ლიზა რეიმონდი კარა ბლეკი   ლიზელ ჰუბერი 3–6, 6–7(6–8)მარცხი2009უიმბლდონიბალახი  რენე სტაბსი  სერენა უილიამსი   ვინუს უილიამსი6–7(4–7), 4–6მარცხი2011უიმბლდონიბალახი ზაბინე ლიზიკი  კვეტა პეშკე   კატარინა სრებოტნიკი3–6, 1–6

შერეული წყვილები: 3 (3–0)
შედეგიწელიტურნირისაფარიმეწყვილემეტოქეებიანგარიშიგამარჯვება2005ავსტრალიის ღია პირველობა (1)ჰარდი სკოტ დრეიპერი  ლიზელ ჰუბერი კევინ ულიეტი 6–2, 2–6, 7–6(8–6)გამარჯვება2008უიმბლდონი (1)ბალახი ბობ ბრაიანი  კატარინა სრებოტნიკი მაიკ ბრაიანი 7–5, 6–4გამარჯვება2014უიმბლდონი (2)ბალახი ნენად ზიმონიჩი  მაქს მირნი ჩან ჰაოცინი  6–4, 6–2

წლის შემაჯამებელი ტურნირის ფინალები: 2 (2–0)
შედეგიწელიტურნირისაფარიმეწყვილემეტოქეებიანგარიშიგამარჯვება2005WTA-ის ტურის ჩემპიონატი, ლოს-ანჯელესი (1)ჰარდი ლიზა რეიმონდი კარა ბლეკი რენე სტაბსი6–7(5–7), 7–5, 6–4გამარჯვება2006WTA-ის ტურის ჩემპიონატი, მადრიდი (2)ჰარდი ლიზა რეიმონდი კარა ბლეკი რენე სტაბსი3–6, 6–3, 6–3

 რესურსები ინტერნეტში 


 სტოსური WTA-ს ოფიციალურ საიტზე
 სტოსური ITF-ის ოფიციალურ საიტზე 
 სტოსური ფედერაციის თასის ოფიციალურ საიტზე 

სქოლიო

კატეგორია:ავსტრალიელი ჩოგბურთელები
კატეგორია:ავსტრალიის ღია პირველობის ჩემპიონები ჩოგბურთში
კატეგორია:საფრანგეთის ღია პირველობის ჩემპიონები ჩოგბურთში
კატეგორია:უიმბლდონის ჩემპიონები
კატეგორია:აშშ-ის ღია პირველობის ჩემპიონები ჩოგბურთში
კატეგორია:დაბადებული 1984
კატეგორია:დაბადებული 30 მარტი
კატეგორია:ცოცხალი ადამიანები